CELEX: 52014HB0014
Language: fi
Date: 2014-03-27 00:00:00
Title: Euroopan keskuspankin suositus, annettu 27 päivänä maaliskuuta 2014 , yhteisistä säännöistä ja vähimmäisvaatimuksista Euroopan keskuspankin kansallisten keskuspankkien avustuksella keräämien tilastotietojen luottamuksellisuuden suojaamiseksi (EKP/2014/14)

18.6.2014   
            
            
               FI
            
            
               Euroopan unionin virallinen lehti
            
            
               C 186/1
            
         EUROOPAN KESKUSPANKIN SUOSITUS,
   annettu 27 päivänä maaliskuuta 2014,
   yhteisistä säännöistä ja vähimmäisvaatimuksista Euroopan keskuspankin kansallisten keskuspankkien avustuksella keräämien tilastotietojen luottamuksellisuuden suojaamiseksi
   (EKP/2014/14)
   2014/C 186/01
   EUROOPAN KESKUSPANKIN NEUVOSTO, joka
   ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 5, 12.1, 14.3 ja 38 artiklan,
   ottaa huomioon Euroopan keskuspankin valtuuksista kerätä tilastotietoja 23 päivänä marraskuuta 1998 annetun neuvoston asetuksen (EY) N:o 2533/98 (1) ja erityisesti sen 8, 8 a ja 8 b artiklan,
   sekä katsoo seuraavaa:
   
               (1)
            
            
               Suuntaviivoissa EKP/1998/NP28 (2) vahvistetaan asetuksen (EY) N:o 2533/98 8 artiklan 3 kohdassa vaaditut yhteiset säännöt ja vähimmäisvaatimukset, joilla taataan Euroopan keskuspankin (EKP) eurojärjestelmän kansallisten keskuspankkien avustuksella keräämien luottamuksellisten tilastotietojen vähimmäistason suoja.
            
         
               (2)
            
            
               Siitä huolimatta, että tilastoihin liittyvien EKP:n tietojenantovaatimuksien täyttämiseksi tarvittavat tiedot eivät ole samat niiden jäsenvaltioiden osalta, joiden rahayksikkö on euro, ja niiden jäsenvaltioiden osalta, joita koskee poikkeus, Euroopan keskuspankkijärjestelmän ja Euroopan keskuspankin perussäännön 5 artiklaa sovelletaan kaikkiin jäsenvaltioihin; tämä seikka yhdessä Euroopan unionista tehdyn sopimuksen 5 artiklan kanssa tarkoittaa, että jäsenvaltioiden on laadittava ja otettava käyttöön kansallisella tasolla kaikki toimenpiteet, joita ne pitävät tarkoituksenmukaisina tilastoihin liittyvien EKP:n tietojenantovaatimusten täyttämisen edellyttämän tiedonkeruun järjestämiseksi, ja saatava tilastointiin liittyvät valmistelunsa ajoissa valmiiksi, jotta euro voitaisiin ottaa käyttöön jäsenvaltioissa, joita koskee poikkeus (3).
            
         
               (3)
            
            
               Euroopan keskuspankkijärjestelmän (EKPJ) tehtävien hoitaminen edellyttää yhä enemmän luottamuksellisten tilastotietojen vaihtoa EKPJ:n jäsenten kesken,
            
         ON ANTANUT TÄMÄN SUOSITUKSEN:
   I
   
      Suuntaviivojen EKP/1998/NP28 soveltaminen
   
   Niiden, joille tämä suositus on osoitettu, olisi sovellettava suuntaviivojen EKP/1998/NP28 säännöksiä toiselta EKPJ:n jäseneltä saamiensa luottamuksellisten tilastotietojen osalta, ja niiden olisi vahvistettava tämä toisten EKPJ:n jäsenten kanssa tehdyllä sopimuksella.
   II
   
      Loppusäännökset
   
   
               1.
            
            
               Tämä suositus on osoitettu niiden jäsenvaltioiden kansallisille keskuspankeille, joiden rahayksikkö ei ole euro, soveltuvin osin ja sikäli kuin tällaiset kansalliset keskuspankit osallistuvat luottamuksellisten tilastotietojen luovuttamiseen EKPJ:n sisällä.
            
         
               2.
            
            
               Tätä suositusta sovelletaan 1 päivästä huhtikuuta 2014.
            
         
      Tehty Frankfurt am Mainissa 27 päivänä maaliskuuta 2014.
      
         
            EKP:n puheenjohtaja
         
         Mario DRAGHI
      
   
   
      (1)  EYVL L 318, 27.11.1998, s. 8.
   
      (2)  Suuntaviivat EKP/1998/NP28, annettu 22 päivänä joulukuuta 1998, yhteisistä säännöistä ja vähimmäisvaatimuksista Euroopan keskuspankin kansallisten keskuspankkien avustuksella keräämien yksittäisten tilastotietojen luottamuksellisuuden suojaamiseksi (EYVL L 55, 24.2.2001, s. 72).
   
      (3)  Ks. asetuksen (EY) N:o 2533/98 johdanto-osan 17 kappale.